text: Vojens har fået en vaskeægte skøjteprinsesse
  05 december 2017 kl. 16.16
  Jane Iskov blev i weekenden Junior Danmarksmester i kunstskøjteløb. Lige om lidt venter - måske - de Nordiske Mesterskaber.
  17-årige Jane Iskov er stilsikker på isen. Siden hun var 8 år har hun stået på skøjter, og nu er hun så blevet Junior Danmarksmester i kunstskøjteløb.
  Jane Iskov, Junior Danmarksmester, Vojens: "Det er helt uvirkeligt synes jeg. Det er lidt svært at forstå, synes jeg stadigvæk. Jeg plejer normalt ikke at vinde - og at det så lykkedes til Danmarksmesterskaberne, det er rigtigt dejligt."
  - Det er helt uvirkeligt synes jeg. Det er lidt svært at forstå, synes jeg stadigvæk. Jeg plejer normalt ikke at vinde - og at det så lykkedes til Danmarksmesterskaberne, det er rigtigt dejligt. 
  Om to uger ved Jane Iskov, om hun kommer med i de Nordiske Mesterskaber i Kunstskøjteløb til februar. Og så håber hun på sigt at få en professionel karriere som kunstskøjteløber: 
  - Det der med at blive bedre og bedre og så lander man i et nyt spring, det kan jeg bare rigtigt godt lide. 
  Mor - Malene Iskov er stolt:
  - Det giver en fantastisk fornemmelse, det er dejligt at se alt det hårde arbejde lønne sig og give en medalje.
  I Vojens kan man være stolte af at have deres helt egen skøjteprinsesse. Selv synes Jane Iskov det med prinsesse måske er 'lidt for meget'. 
  - Min mormor og hendes venner de kan godt lide at sige skøjteprinsesse. Jeg synes bare ikke, betegnelsen helt passer. Jeg føler mig i hvert fald ikke som en prinsesse.
  